En data 26 de juny de 2018 es va publicar al Di ari Oficial de la Generalitat de Catalunya l'Ordre TSF/88/2018, de 21 de juny, per la qual s'aproven les bases reguladores per a la concessió de subvencions a projectes singulars generadors d'ocupació sostenible per a persones en situació o amb risc d'exclusió, o persones amb discapacitat, en centres especials de treball o empreses d'inserció.
S'ha observat que alguns elements d'aquest text no resulten prou precisos per a la correcta gestió i tramitació derivada d'aquests tipus de projectes singulars, per la qual cosa és convenient plantejar-ne la modificació.
Per mitjà d'aquesta Ordre es modifiquen qüestions com determinats terminis, tant d'execució com de presentació de documents, aspectes dels projectes que haurien d'especificar més i millor les despeses que afecten el capítol VII, o fins i tot algun element d'Administració Electrònica.
Atesa la Llei 19/2014, del 29 de desembre, de transparència, accés a la informació pública i bon govern;
Atès l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya;
Atès el Decret 289/2016, de 30 d'agost, de reestructuració del Departament de Treball, Afers Socials i Famílies;
Atès el que preveuen el text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre; els preceptes bàsics de la Llei 38/2003, de 17 de novembre, general de subvencions, i el seu Reglament de desplegament, aprovat pel Reial decret 887/2006, de 21 de juliol;
A proposta de la Direcció General d'Economia Social, el Tercer Sector, les Cooperatives i l'Autoempresa, amb els informes previs de l'Àrea Jurídica de Treball i Relacions Laborals i de la Intervenció Delegada del Departament de Treball, Afers Socials i Famílies, i en ús de les facultats que em són atribuïdes,
Es modifica la base 4.1 de l'annex 1, que queda redactada de la manera següent:
"4.1 Les sol·licituds i altres tràmits associats al procediment de concessió de les subvencions s'han de formalitzar exclusivament per via electrònica, en el marc del que estableix l'article 43.2 de la Llei 26/2010, de 3 d'agost.
El formulari de sol·licitud normalitzat estarà a la disposició de les persones interessades al portal corporatiu de tramitació Canal Empresa ( http://canalempresa.gencat.cat ), a l'apartat Tràmits de la Generalitat de Catalunya ( http://tramits.gencat.cat )."
S'afegeix un apartat e) a la base 5.1 de l'annex 1.
"e) Un estudi de viabilitat tècnica i econòmica del projecte."
Es modifica el tercer paràgraf de la base 12.1.b) de l'annex 1, que queda redactat de la manera següent:
"b) Es poden presentar a l'òrgan gestor les propostes de qualsevol canvi del projecte que es pugui produir en l'acció subvencionada, dins el termini màxim d'execució de les actuacions que preveuen aquestes bases i la convocatòria, mitjançant Tràmits Gencat ( http://tramits.gencat.cat ), i Canal Empresa ( http://canalempresa.gencat.cat ).
La proposta es considera desestimada si no s'ha notificat per resolució expressa l'aprovació en el termini de dos mesos a comptar des de l'endemà de la data de presentació de la proposta de canvi.
No s'accepten canvis que comportin un canvi substancial ni representin un incompliment dels requisits i condicions que estableixen aquestes bases."
"y) El període durant el qual l'entitat receptora de la subvenció està obligada a mantenir el destí del bé objecte de la subvenció a la finalitat concreta per la qual es va sol·licitar és de dos anys, d'acord amb el que preveu l'article 31.4 de la Llei general de subvencions."
Es modifica el primer paràgraf de la base 20.2 de l'annex 1, que queda redactat de la manera següent:
"20.2 L'entitat beneficiària de la subvenció ha de presentar, en el termini que fixi la resolució de convocatòria, la documentació següent:"
Es modifica el punt 3) de la base 20.2.f) de l'annex 1, que queda redactat de la manera següent:
"3) relació classificada de les persones que ocupen els llocs de treball, segons siguin llocs que s'hagin creat o s'hagin mantingut, amb nom, sexe i NIF, amb indicació del NIF de l'empresa i dels períodes d'ocupació que es justifiquen."
S'afegeix el punt 5) a la base 20.2.f) de l'annex 1, amb el text següent:
"5) documentació justificativa de la data d'inici i de l'abast de la fusió o la col·laboració o canvi d'activitat relacionat amb la «consolidació d'ocupació» o la «generació d'ocupació» que es defineixen a la base de 1 dels annexos 2 i 3.
No cal presentar aquest document si ja s'ha comunicat la modificació al registre corresponent (CET o REI)".
Es modifica la base 25.1 de l'annex 1, que queda redactada de la manera següent:
"25.1 L'àmbit temporal de desenvolupament de les actuacions previstes en aquesta Ordre és el que preveu la resolució de convocatòria, que en qualsevol cas no pot superar la data del 15 de novembre de l'any de la convocatòria."
Es modifica la base 26.2 de l'annex 1, que queda redactada de la manera següent:
"26.2 Es considera despesa subvencionable a efectes d'aquesta Ordre la que realitzi l'entitat dins de l'àmbit temporal de desenvolupament de les actuacions prevista a la resolució de convocatòria."
La base 2.5 dels annexos 2 i 3 queda suprimida.
La base 4.1.c) dels annexos 2 i 3 queda redactada de la manera següent:
"c) Despeses d'inversió en immobilitzat immaterial (com ara aplicacions informàtiques, R+D, propietat industrial...) i materials, aquests darrers en concepte de maquinària, utillatge, mobiliari i equips per a processos d'informació, destinats a la millora i obertura de processos i línies de negoci.
La quantia màxima que l'entitat pot imputar a aquests tipus de despesa, sobre el total de la subvenció atorgada, s'estableix a la resolució de convocatòria."
La base 4.1.i) dels annexos 2 i 3 queda suprimida.
Es modifica la base 5.a) dels annexos 2 i 3, que queda redactada de la manera següent:
"a) Una memòria que ha de contenir una descripció, una anàlisi de la situació territorial i econòmica, els objectius, el programa de treball i els indicadors.
Si escau, en l'elaboració d'aquesta memòria es tindrà en compte especialment que s'hi indiqui la quantia de la subvenció que es destinarà a cobrir les despeses d'inversió subvencionables que descriu la base 4.1.c) així com una explicació detallada d'aquestes despeses."
Barcelona, 4 de desembre de 2018